cyanic-selkie/wikianc huggingface dataset:
Պաքուի Հայկական Միջնակարգ Հոգեւոր Դպրոց
Պաքուի հայկական միջնակարգ հոգեւոր դպրոց , հիմնուած է 1877-ին՝ պաքուի մարդասիրական ընկերութեան կողմէն՝ կաթողիկոսի յատուկ կոնդակով։ Դպրոցի ստեղծման գաղափարը եւ առաջին տնօրէնը եղած է հայ անուանի մանկավարժ, «Հայկական աշխարհ» ամսագիրի խմբագիր Խորէն Ստեփանեան։
Առաջին տարուան ընթացքին դպրոցը ունեցած է 20 աշակերտ։ Ըստ արխիւային փաստաթղթերուն՝ 1878-ի կէսերուն, Խ. Ստեփանեան դարձեալ կանչուած է Էջմիածին, որմէ ետք դպրոցի մասին տեղեկութիւններ չկան։
Կ'ենթադրուի, որ դպրոցը կարելի է միացնել Պաքուի հայկական Մեսրոպեան ծխական դպրոցին ։
Ծանoթագրութիւններ
Ստորոգութիւն:Պաքուի հայկական դպրոցներ Ստորոգութիւն:19-րդ դարու հայկական դպրոցներ Ստորոգութիւն:Հայկական միջնակարգ դպրոցներ Ստորոգութիւն:Հայկական հոգեւոր դպրոցներ Ստորոգութիւն:Պաքու
Մտաւոր Սեփականութեան Համաշխարհային Օր
Մտաւոր սեփականութեան համաշխարհային օր (ՄԱԿ-ի լեզուներով. անգլ.՝ World Intellectual Property Day, սպ.՝ Día Mundial de la Propiedad Intelectual, ռուս.՝ Международный день интеллектуальной собственности, ֆր.՝ Journée Mondiale de la Propriété Intellectuelle), կը նշուի ամէն տարի 26 Ապրիլին։
Մտաւոր սեփականութեան համաշխարհային կազմակերպութեան (անգլ.՝ World Intellectual Property Organization, WIPO) Գլխաւոր Համաժողովը Հոկտեմբեր 1999-ի նիստի ժամանակ այդ տօնի հաստատման վերաբերեալ որոշում ընդունեց։ Առիթը 26 Ապրիլի Մտաւոր սեփականութեան համաշխարհային կազմակերպութեան հիմնադրման նշանաւորումը եղաւ, որ կոչուած է ամբողջ աշխարհին մէջ մտաւոր սեփականութեան պահպանման ու զարգացման օժանդակելուն ։
Մտաւոր սեփականութեան Համաշխարհային օրը նշելու առաջարկութիւնը՝ ՄՍՀԿ-ի հայեցողութեամբ, առաջադրած է Ճափոնի պատուիրակութիւնը 9 Օգոստոս 1999-ին։
Մտաւոր սեփականութեան միջազգային օրը հնարաւորութիւն կու տայ ընդգծել նորարարութիւններու նշանակութիւնը մարդու առօրեայ կեանքին եւ հասարակութեան կատարելագործման մէջ։ Արտօնագրերը, ապրանքանիշերը, հեղինակային իրաւունքը եւ կից իրաւունքները՝ իբրեւ ստեղծագործութեան եւ գիտելիքներու արդիւնք, համաշխարհային հանրութեան մշակութային եւ տնտեսական զարգացման օժանդակելու կրնան գործիքներ համարուիլ ։
Ծանօթագրութիւններ
Ստորոգութիւն:Միջազգային օրեր Ստորոգութիւն:Հեղինակային Իրաւունք Ստորոգութիւն:Մտաւոր Սեփականութեան Իրաւունք
351 (թիւ)
351 (երեք հարիւր յիսունմեկ) կենտ եռանիշ բնական թիւ է 350-ի եւ 352-ի միջեւ
Յակոբ Պապիկեան
Յակոբ Պապիկեան (23 Փետրուար 1856, Ադրիանապոլիս – 2 Օգոստոս 1909, Կ. Պոլիս), Օսմանեան Խորհրդարանի երեսփոխան։
Պապիկեան ուղիղ ու անաչառ նկարագրով երեսփոխան եղած է։ Ան խորհրդարանին կողմէ ղրկուած է Ատանա՝ 1909-ի ջարդերէն ետք, որուն հետեւանքով անաչառ տեղեկագիր մը պատրաստած է։
Կենսագրութիւն
Յակոբ Պապիկեան ծնած է Ադրիանապոլիս։ Իր նախնական ուսումը ստացած է տեղւոյն թաղային Արշակունեաց վարժարանին մէջ, որմէ ետք ֆրանսական ուսումնարանէն շրջանաւարտ կ՛ըլլայ։ 1873–ին Սոֆիա մեկնած է՝ պետական պաշտօնով, երբ տակաւին այդ քաղաքը Օսմանեան կայսրութեան մաս կը կազմէր։
Ռուս-թրքական պատերազմին (1877), Պոսնիոյ Արտաքին Գործոց տեսչութեան օգնական նշանակուած է մինչեւ Աւստրիոյ առժամեայ տիրապետութեան հաստատումը։ Այնուհետեւ, 1879–ին վերադարձած է իր ծննդավայրը, ստանձնելով առեւտրական դատարանի առաջին քարտուղարութեան պաշտօնը։ 1881–ին իրաւագիտական ճիւղին հետեւելով, երկու տարի փաստաբանութեամբ զբաղած է եւ յետոյ Ադրիանապոլսոյ վերաքննիչ ատեանի անդամ նշանակուած է։ 1891–ին Պոլիս երթալով Մանիասի Զատէ Րէֆիք պէյի հետ ընկերովի փաստաբանական գործերով զբաղած է։ 1902-ին դարձեալ Ադրիանապոլիս մեկնած ու հոն պաշտօնավարած է մինչեւ 1908, երբ 68–ի վրայ 46 քուէով Օսմանեան Խորհրդարանի երեսփոխան ընտրուած է Ռոտոսթոյի կողմէ։ Խորհրդարանին մէջ, ան Օսմանեան Սահմանադրութեան օրէնքին քննիչ յանձնաժողովի անդամ նշանակուած է։
Պապիկեան Միութիւն Եւ Յառաջղիմութիւն Կոմիտէին անդամ էր։ Ան մաս կազմած է Խորհրդարանին կողմէ ղրկուած յանձնախումբին՝ Ատանայի ու Հալէպի նահանգներու 1909-ի արիւնալի դէպքերը քննելու եւ հեղինակները երեւան հանելու նպատակով։
Յարութիւն Մկրտչեան
Յարութիւն Մկրտչեան, հայ գրող, գրականագէտ, Գրողներու միութեան անդամ եւ գիտութեան վաստակաւոր գործիչ։
Կեանք եւ գործունէութիւն
Ծնած է Վան։ 1915 թուականին կորսնցուցած է ծնողները եւ ինք փրկուելով Մեծ Եղեռնէն հասած է Էջմիածինի որբանոցը: Կրթութիւնը ստացած է Գէորգեան ճեմարանին մէջ, ուրկէ շրջանաւարտ եղած է 1919 թուականին։
1923-1926 թուականներուն ուսումը շարունակած է Թիֆլիսի 26-րդ Կոմիսարներու անուան համալսարանին մէջ:
Վարած պաշտօններ
Մկրտչեան 1931-1933 թուականներուն եղած է Հայաստանի Արուեստի աշխատողներու միութեան նախագահ։
1934-1937 թուականներուն Հայաստանի Գրողներու միութեան առաջին քարտուղար, միաժամանակ հերթականութեամբ վարած է «Սովետական Գրականութիւն» եւ  «Գրական Թերթ» պարբերականներու խմբագիրի պաշտօնը:
Եղած է Գրական թանգարանի տնօրէն՝  1937-1940 թուականներուն:
1941-1945 թուականներուն մասնակցած է հայրենական մեծ պատերազմին: Պատերազմէն ետք վարած է Երեւանի Մանկավարժական Համալսարանի գրականութեան բաժնի վարիչի պաշտօնը, միաժամանակ Երեւանի համալսարանին մէջ վարելով ուսուցչութեան պաշտօն:
Գրական գործունէութիւն
Մկրտչեանի գրական գործունէութիւնը սկսած է 1920-ական թուականներուն։ Ան գրած է պատմուածքներ, որոնք հրատարակուած են «Անմահական այգի», «Նովելներ եւ ակնարկներ» եւ «Հայրենի երկրում» ժողովածուներուն մէջ:
Հրատարակած է մանուկներու համար գրուած աշխատութիւններ՝ «Զանգակաւոր գայլը» եւ «Արագիլը»:
Գրականագէտը մենախօսութիւններ ու ուսումնասիրութիւններ հրատարակած է Միքայէլ Նալպանտեանի, Ստեփան Զօրեանի, Աքսել Բակունցի, Նայիրի Զարեանի եւ այլ գրողներու մասին, որոնք հրատարակուած են «Գրական դէմքեր» աշխատութեան մէջ:
Մկրտչեան հրատարակած է նաեւ դասագիրքեր՝ 10-րդ դասարանի համար :
Շքանշաններ եւ կոչումներ
Մկրտչեան արժանացած է․
Ծանօթագրութիւններ
Ստորոգութիւն:Հայ գրողներ Ստորոգութիւն:Հայ գրականագէտներ
Սրսկումով լիփոլայզիս
Սրսկումով լիփոլայզիսը մեթոտ մըն է, որուն միջոցաւ կրնանք ձեւաւորել մարմնի շրջագիծը: Այն կը կիրարկուի ճարպային կուտակումներու պարագային, երբ որեւէ սննդականոնի եւ կամ մարզանքի հետեւելով, կարելի չ'ըլլար չէզոքացնել զանոնք:
Սրսկումով լիփոլայզիսը կրնայ անհետացնել ճարպային բարորակ ուռուցքը եւ նոյն միջոցով կարելի է յաջող արդիւնքներու հասնիլ սելիւլիթը բուժելու համար: Սակայն այս մեթոտը չի փոխարիներ վիրաբուժական ճարպային հեռացման մեթոտը (Liposuction), եւ հետեւաբար հիւանդին վրայ կարելի չէ նկատել զգալի կշիռքի նուազում:
Վիրճինիա Ուոլֆ
Վիրճինիա Ուոլֆ, (Virginia Woolf, 25 Յունուար, 1882 Միացեալ Թագաւորութիւն - 28 Մարտ, 1941 Օուսի գետը, Միացեալ Թագաւորութիւն) Անգլիացի գրող, գրական քննադատող, մոտեռնիստական շարժումին մեծ մասնակից: Եղած է Գիտակցութեան հոսանքի գրականութեան ամենախոշոր եւ ազդեցիկ ներկայացուցիչներէն մէկը։
Կենսագրութիւն
Վիրճինիա Ուոլֆը ծնած է 1882 թուականին Յունուար 25–ին, Լոնտոն՝ յայտնի Անգլիացի գրաքննադատ Լեզլի Սթիւընի ընտանիքին մէջ։ Նախնական կրթութիւնը ստացած է իր տունը՝ անոր ծնողներու ղեկավարութեամբ։ Վիրճինիան 13 տարեկանին կը կորսնցնէ իր մայրը, իսկ 1904 թուականին կը մահանայ անոր հայրը, եւ Ուոլֆը կը տառապի նեարդային թուլացումէ։ Սակայն այս տառապանքներուն կողքին ան կը շարունակ է իր կրթութիւնը եւ ուսումը Լոնտոնի իգական քոլէճներէն մէկուն մէջ։ Կը սորվի Յունարէն, Լատիներէն, Գէրմաներէն լեզուները, ինչպէս նաեւ կ'ուսումնասիրէ գրականութիւնն ու պատմութիւնը։ 1909 թուականէն սկսեալ, Վիրճինիան կը հրատարակէ գրաքննադատական բնոյթի յօդուածներ Լոնտոնի ամսագրերուն մէջ։ 1912 թուականին կ'ամուսնանայ գրող եւ լրագրող Լէոնարտ Ուոլֆի հետ։ 1917 թուականին ամուսինին հետ կը հիմնէ «Հոկարտ փրես» տպագրական հրատարակչութիւնը, որտեղ յետագային լոյս կը տեսնեն Ուոլֆի բոլոր ստեղծագործութիւնները։
Սրսկումով լիփոլայզիս
Ի՞նչ է սրսկումով լիփոլայզիսը
Լիփոսաքշընի հակառակ, այս մեթոտը չի կիրարկուիր, երբ հիւանդը պէտք ունի մեծ քանակութեամբ ճարպերը հեռացնելու իր մարմնէն: Սրսկման միջոցին հիւանդը կարիքը չունի ընդհանուր զգայազրկման, էլասթիք կապաններու, հիւանդանոցային դրութեան եւ աշխատանքէն հեռանալու...:
Լիփոլայզիսի պարագային մարմնին ո՞ր մասերը կարելի է բուժել սրսկումով. Սրսկումով լիփոլայզիսը շատ լաւ արդիւնքներ կու տայ սելիւլիթի պարագային: Այս մէկը կ'իրականանայ դարմանատան մէջ՝ պատրաստուած յատուկ ծրագրի մը հիման վրայ: Այս մէկը համակեցութիւն մըն է սրսկումով լիփոլայզիսի եւ չներարկուած մէզոթերափիի միջեւ, որ այս միջոցովով կը ցուցաբերէ բացառիկ յաջողութիւն:
Վիրճինիա Ուոլֆ
Ստեղծագործութիւններ
Վիրճինիա Ուոլֆի ստեղծագործութիւնները թարգմանուած են շուրջ 50 տարբեր լեզուներու։ Ան կը համարուի 20-րդ դարու ամէնաճանաչուած եւ հեղինակաւոր վիպագրերէն մէկը։ Անոր վէպերը իրենց բնոյթով փորձարարական ստեղծագործութիւններ են, որոնց մէջ հեղինակը կ'օգտագործէ Գիտակցութեան հոսանքի կերպերը՝ ուշադրութիւն դարձնելով անոր ստեղծած տիպարներու հոգեբանական զգացմունքային առանձնայատկութիւններուն վրայ։ Վիրճինիա Ուոլֆը իր առաջին ստեղծագործութիւնը «Ծովով հեռացում» վէպը գրած է թերեւս 1900 թուականին, սակայն այն լոյս տեսած է 1915 թուականին։ 1925 թուականին հրատարակուած «Տիկին Տալլուայ» վէպին մէջ Ուոլֆը կը դիտարկէ միջին դասակարքի պատկանող կնոջ հոգեբանական առանձնայատկութիւնները, իսկ 1927 թուականին լոյս տեսած «Փարոսի վրայ» գործին մէջ, ան կը վերլուծէ կնոջ ստեղծագործական ինքնութիւնը, սեռերու միջեւ հաւասարութիւնը եւ ընտանեկան յարաբերութիւններու խնդիրները։ Իսկ «Օրլանտօ» (1928) վէպին մէջ, հեղինակը կը փորձէ ներկայացնել երիտասարդ արիստոկրատի կենսագրութիւնը, որուն պատմական կենսագրութեան տեսակները կը միահիւսեն: «Ալիքներ» (1931) ստեղծագործութեան մէջ հեղինակը կը պատմէ վեց ընկերներու մասին, որոնց կերպարները կը ստեղծեն ալիքներու տպաւորութիւն։ Այս վէպը իւրայատուկ տեղ կը գրաւէ Ուոլֆի ստեղծագործութիւններուն մէջ, որովհետեւ իր առանձնայատկութիւններով այն աւելի բանաստեղծութիւն է քան թէ վէպ։ 1933 թուականին լոյս տեսած «Ֆլաշ» վէպը Ուոլֆի կողմէ կը ներկայացնէ վիքտորեան ժամանակաշրջանի բանաստեղծուհի՝ Էլիզապեթ Պարրեթ Պրաունինկի կենսագրութիւնը: Վիրճինիայի վերջին ստեղծագործութիւնը՝ «Գործողութիւններու միջեւ» (1941) վէպը նուիրուած է մարդու արուեստի փոխակերպման եւ կեանքի անցնող խնդիրներուն։
Մահ
Վիրճինիա կրկին կը սկսի տառապիլ նեարդային թուլացումէ: Իր բոլոր մտահոգութիւնները երկրորդ համաշխարհային պատերազմին եւ իր ամուսինին հանդէպ, կ'արգիլէին անոր կեդրոնանալու իր ստեղծագործութիւններուն եւ աշխատանքներուն վրայ : Եւ 28 Մարտ, 1941 թուականին, Ուոլֆ իր վերարկուին գրպանները կը լեցնէ քարերով եւ ինքզինք կը նետէ Օուսի գետը որպէսզի խեղդուի, եւ ըլայ անձնասպան: Անոր մարմինը գտնուեցաւ 18 Ապրիլին, 1941 թուականին : Ուոլֆի ամուսինը անոր մարմինը թաղեց անոնց հին տունի պարտէզին՝ Ռոտմէլ, Սուսէքսին մէջ։ Իր անձնասպանութեան նամակին մէջ որ ուղղուած է իր ամուսինին, ան կ'ըսէ: "Սիրելիս, կը զգամ թէ ես կրկին խելագար կը դառնամ: Կը զգամ թէ պիտի չկարենանք այս վատ ժամանակներէն ձերբաազատուիլ: Եւ այս անգամ, ես պիտի չբուժուիմ: Սկսած եմ ձայներ լսել, եւ կեդրոնացումս կը կորսնցնեմ: Այս պատճառով, ինձ թուող ամենալաւ լուծումը կը կատարեմ: Չեմ կարծեր ուրիշ երկու անձեր կարողէին մեզմէ աւելի ուրախ ըլլալ, բայց այս վատ հիւանդութինս քանդեց այս մէկը: Եւ ասոր դէմ չեմ կրնար պայքարիլ: Գիտեմ թէ ես քու կեանքդ կը խանգարեմ, բայց առանց ինծի դուն կարող ես աշխատիլ: Կը տեսնե՞ս, նոյնիսկ ճիշդ ձեւով չեմ կրնար գրել: Չեմ կրնար կարդալ: Կ'ուզեմ ըսել թէ, իմ կեանքի բոլոր ուրախութիւնս կը պարտիմ քեզի: Դուն ինծի եւ իմ հիւանդութեանս հանդէպ եղար շատ համբերատար եւ բարի: Եթէ մէկը կարող էր ինծի ազատել իմ տառապանքէս, այդ անձը դուն պիտի ըլլայիր: Ամէն ինչ խլուեցաւ իմ կեանքէս, բացի քու բարութիւնդ: Չեմ կրնար քու կեանքդ աւելի խանգարել: Չեմ կարծեր ուրիշ երկու անձեր կարող են մեզմէ աւելի ուրախ ըլլալ: Վ:"
Արտաքին յղումներ
Ստորոգութիւն:Անգլիացի գրողներ Ստորոգութիւն:25 Յունուարի ծնածներ Ստորոգութիւն:28 Մարտի մահացածներ Ստորոգութիւն:1882 ծնունդներ Ստորոգութիւն:1941 մահեր
Վռամշապուհ Արապեան
Վռամշապուհ Արապեան, հանրային-քաղաքական գործիչ, Հայոց ցեղասպանութեան զոհ:
Էսթոնիա
Էսթոնիա (էստ.` Eesti, պաշտօնական անուանումը` Էսթոնիայի Հանրապետութիւն), պետութիւն Հիւսիսային Եւրոպայի Պալթեան տարածաշրջանին մէջ :
Էսթոնիան ժողովրդավարական խորհրդարանական հանրապետութիւն է` բաղկացած 15 շրջաններէ: Մայրաքաղաքը եւ ամենամեծ քաղաքը Թալլինն է: Կը հանդիսանայ եւրամիութեան ամենասակաւաթիւ բնակչութեամբ երկրներէն մէկը:
Միացեալ Ազգերու Կազմակերպութեան Մարդկային զարգացման ցանկի ցուցանիշն է` «շատ բարձր»: Մէկ շնուչի հաշուով ՀՆԱ-ի ցուցանիշով նախկին ԽՍՀՄ հանրապետութիւններու շարքին մէջ առաջին տեղը կը գրաւէ : Համաշխարհային Պանկի չափանիշներով կը համարէ «Եկամուտի բարձր մակարդակով տնտեսութիւն», Արժոյթի միջազգային հիմնադրամի չափանիշներով` «զարգացած տնտեսութիւն»: Կը հանդիսանայ տնտեսական Համագործակցութեան եւ Զարգացման Կազմակերպութեան (OECD) անդամ: Առաջաւոր դիրքերու վրայ է նաեւ կրթութեան, տնտեսական ազատութեան, մամուլի ազատութեան եւ ժողովրդավարութեան ցուցանիշներով :
Ազգագրութիւն
Ազգագրութիւն (Էթնոգրաֆիա՝ յունարէն «ἔθνος» (ժողովուրդ) եւ «γράφω» (կը գրեմ), պատմագիտական գիտութիւն, որ կ՛ուսումնասիրէ ժողովուրդները, անոնց ծագումնաբանութիւնը, վերաբնակեցման վայրը, նիւթական եւ հոգեւոր մշակոյթ ը, համայնքային առանձնայատկութիւնները, որոնցմէ են նաեւ կենցաղ ը, սովորոյթներ ը, տեղաշարժները, ազգային առանձնայատկութիւնները եւ անոնց պատմամշակութային առնչութիւնները։ Ան սերտօրէն կապուած է պատմութեան, հնագիտութեան, ընկերաբանութեան, լեզուաբանութեան, մարդաբանութեան, բնագիտութեան, աշխարհագրութեան, եւ երաժշտութեան հետ,
Ուսումնասիրութեան առարկայ
Ազգագրութեան ուսումնասիրութեան հիմնական առարկան աշխարհի ժողովուրդներու, անոնց հոգեւոր եւ նիւթական մշակոյթի, պատմական զարգացման ուսումնասիրութիւնն է։ Կարեւոր նշանակութիւն ունի ծագում ի՝ այս կամ այն ժողովուրդի ծագման պատմութեան, ընկերային հիմնարկներու կայացման ուսումնասիրութիւնը։ Մեծ ուշադրութիւն կը գրաւէ նաեւ միջժողովրդային յարաբերութիւններուն մէջ։
Ազգագրութիւն եւ Ազգաբանութիւն
Այս երկու հասկացութիւն ներու ճակատագիրը հիմնականին մէջ որոշ պատմական պայմաններու տակ ուղղեկցուած է։ Այսպիսով, XVIII-XIX դարերուն, հիմնականին մէջ «ազգագրութիւն»ը կիրարկուած է («Էթնոգրաֆիա») հասկացութիւնը, մինչ արեւմտեան Եւրոպա յի մէջ «Մարդաբանութիւն» («Անթրոպոլոգիա») եւ ազգաբանութիւն («էթնոլոգիա») հասկացութիւնները կը կիրարկուին :
Նիքոլայ Խարուզինը (1865-1900) ազգագրութիւնը որպէս գիտութիւն սահմանած է, «որ կ'ուսումնասիրէ առանձին ցեղերու եւ ժողովուրդներու կենցաղը, կը ձգտի յայտնաբերել այն կանոնները, որոնցմով ընթացած է մարդկութեան զարգացումը՝ մշակոյթի ստորին աստիճաններէն սկսած» : Կոչումը լայնօրէն սկսած է օգտագործուիլ 1920-1930-ական թուականներուն՝ հանդէս գալով որպէս ժողովուրդներու մասին գիտութիւն եւ պատմագիտական օժանդակ գիտակարգ։
«Ցեղային» հասկացութիւնը ազգագրութեան մէջ
Թերեւս XIX դարուն սկսած են առաջին փորձերը, բացատրելու համար, թէ ինչ կը նշանակեն «ցեղ», «ժողովուրդ» հասկացութիւնները։ Առաջիններէն մէկը փորձեց Ատոլֆ Բաստիանին։ Ան այն եզրակացութեան եկած է, որ ցեղային գոյութեան տեսակներ են ցեղը, ազգ ը, ցեղային խումբերը՝ որպէս ինքնաբաւ, ինքնաստեղծ կազմաւորումներ՝ ստեղծուած ցեղային ինքնագիտակցութեան վերարտադրման եւ ցեղային միասեռ ամուսնութիւններու ճանապարհով : Այսպիսի բացատրութիւնը չէր կրնար հասկնալի դառնալ հետազօտողներուն կողմէ, քանի որ հաշուի չէին առնուիր տարբեր գործօններ, ինչպէս օրինակ՝ էթնոմշակութային եւ լեզուական նոյնութիւնները։ Էվոլյուցիանիստներու, ինչպէս նաեւ Գառլ Մարքսի եւ Ֆրիդրիխ Էնգելսի ազդեցութեամբ կը սկսի նոր տեսութիւն. էթնոսները՝ որոնք պատմութեան ընթացքին յառաջացած ընկերային խումբեր են։ Խորհրդային Միութեան մէջ նոյնպէս հետազօտութիւններ կատարուած են «ցեղ» հասկացութեան բնոյթի վերաբերեալ։ Տեսական հիմնական դրոյթներէն մէկը առաջադրած է Յուլիան Պրոմլէյը՝ առանձնացնելով «ցեղ» հասկացութիւնը՝ որպէս ցեղային իմաստով եւ ցեղը՝ որպէս ցեղայնական կազմութիւն : Ըստ անոր՝ «ցեղերը եւ ցեղային կազմութիւնները ցեղային հանրոյթներու հիմնական տեսակներն են: Բայց անոր մարդկութեան ցեղային կառուցուածքը չսպառնար: Մեծ թիւով ցեղեր, յատկապէս մեծերը, յաճախ իրենք կազմուած կ՛ըլլան, այսպէս կոչուած ցեղային կամ ազգագրական խումբերէ: Այս հասկացողութիւնները ընդունուած են իբրեւ ցեղ անուանումով այն տարածական մասերը, որոնք խօսակցական լեզուի առնջուած են, մշակոյթի, կենցաղի տեղական առանձնայատկութեամբ, իրենց ինքնաանուանումը ունէին եւ այսպէս կոչուած երկակի ինքնագիտակցութիւն ը: Ազգագրական խումբերը երբեմն էթնոսի ընկերային-կրօնական տարբերակման պատճառով ծագած են, ինչպէս նաեւ ցեղական տարածքի լայն ընդլայնման դէպք մը կատարուի, երբ ցեղի գաղթող մասերը բնական տարբեր միջավայր կ՛իյնան, դրացի տարբեր ցեղերու հետ եւ այլն» :
Ժամանակակից ազգաբանութեան եւ ազգագրութեան մէջ կարեւորագոյնը կը համարուի «ցեղ» հասկացութիւնը՝ որպէս լեզուական, մշակութային եւ յատկանիշերու համագումար, որ մէկ ընկերութիւնը կը տարբերի միւսէն։
Հետազօտական մեթոտներ
Իւրաքանչիւր գիտութիւն, որոնցմէ է՝ ազգագրութիւնը հետազօտութիւն իրականացնելու համար մշակուած հետազօտական միջոցներու, գործիքներու կիրառման կարիք ունի. խօսքը ձեւերու մասին է։ Ճիշդ ընտրուած ձեւը հանդէս կու գայ որպէս ինքնատիպ կողմնացոյց, որուն միջոցով հնարաւոր է ճշմարիտ լուծման հասնիլ՝ խուսափելով հնարաւոր սխալներէն։ Ֆրենսիս Բեկոն մեթոտը կը համեմատէր «ջահի հետ, որ մթութեան մէջ ճամբան կը լուսաւորէ», իսկ օրինակ հոգեբան Լեւ Վիգոտսկին «մեթոտը կենդանի կազմուածքի եղած ոսկորներու հետ կը համեմատէ, որուն վրայ ամբողջ կազմուածք ը կը պահուի»:
Հարկ է շեշտել, որ սկզբնական շրջանին գիտնականները դաշտային պատկեր, նկարագրման, քարտէսագրման մեթոտները եւ այլ բաներ կը նկարագրէին։ Ազգագրութիւն՝ գիտութեան ձեւաւորման եւ զարգացման հարցին մէջ կարեւոր ներդրում ունին զարգացման, բաժանմունգային, հանդիսակատարութեան, ամերիկեան մարդաբանական դպրոցները, որոնց շնորհիւ շարք մը մեթոտներ եւ գիտական մօտեցումներ հիմնուեցան։ Այսպէս օրինակ զարգացման եւ բաժանմունքի դպրոցներու կողմէ պատմահամեմատական մեթոտը նշանակուեցաւ, որ չնայած այսօր գրեթէ չի կիրարկուիր։ Մշակոյթի ուսումնասիրութեան մօտեցումներ եւ օրինաչափութիւններ նշանակուեցան, առաջ քաշուեցաւ վերապրման մեթոտը, իսկ աւելի ուշ ի յայտ եկան համալիր հետազօտութեան մեթոտները եւ մշակութային անհատականացման մօտեցումները։ Խորհրդային ազգագրութեան մէջ մեծ տեղ կը յատկացուի դաշտային ազգագրական նիւթերու՝ ԴԱՆ-ի հաւաքմանը եւ նկարագրմանը, որոնք հետեւեալ կերպով կը սահմանուէին. ԴԱՆ-ը իրականութենէն, ճշգրիտ բանասացներու գրառած նիւթերն են, որոնք ազգագրագէտներու մօտ յայտնի է նաեւ «դաշտին մէջ աշխատանք» անունով :
Ժամանակակից ազգագրութեան գիտական վերլուծութեան համար կ՛օգտագործուին հին շրջանի ազգագրագէտներու հետազօտութիւնները, նկարագրութիւնները, ճանապարհորդական նամակները, բանահիւսական եւ գեղարուեստական թեքստերը, զարգացումը եւ հանդիսակատարութեան հետազօտութիւնները, պաշտօնական, պատմա-քաղաքական նշանակութեան փաստաթուղթերը։ Աւելի եւս կարեւոր էին իրականացուած դիտարկումները։ Նման բազմազան նիւթերու մշակումը եւ վերլուծութիւնը տարբեր մեթոտներու կիրառում կը պահանջէ :
Ազգագրութեան հիմնական մեթոտը ժողովուրդներու եւ կեանքի ուղղակի դիտարկումը կը հանդիսանայ, անոնց վերաբնակեցումը, մշակութային եւ պատմական փոխյարաբերութիւնները եւ անոնց հետագայ վերլուծութիւնը։ Քանի որ ազգագրութիւնը կ՛ուսումնասիրէ ոչ միայն ժամանակակից ազգերու գոյութիւն ունենալը, այլեւ անոնց պատմական եւ մշակութային զարգացումը, զարգացման եւ պատմութեան մէջ անոնց սոցիալական հիմնարկ դառնալը, ապա պէտք է ըսել, որ նաեւ գրաւոր եւ նիւթական աղբիւրները կ՛օգտագործուին։ Ազգագրական հետազօտութիւններու կարեւորութիւնը այն է, որ հետազօտական տարածքին մէջ կը հաստատուի եւ կ'անուանուի ազգագրական դաշտային հետազօտութիւններ :
Վռամշապուհ
Վռամշապուհ (ծննդեան թուականը՝ անյայտ – մահուան թուականը՝ 414), Հայոց Արշակունի տոհմի թագաւոր 389-էն կամ 400-էն։
Ազգագրութիւն
Հետազօտական մեթոտներ
Դաշտային ազգագրութիւն՝ հետազօտութիւն է, որ իրականութեան մէջ գոյութիւն ունեցող ազգերու շրջանին մէջ է՝ նպատակ ունենալով՝ հաւաքագրելու ազգագրական առաջնային տուեալներ աւանդական-կենցաղային մշակոյթի եւ անոր՝ որպէս որոշակի համակարգի, գործառնութեան առանձին կառուցուածքային բաղադրիչներու մասին :
Կ'առանձնանան դաշտային ազգագրական հետազօտութիւններու երկու տեսակներ.
Վռամշապուհ
Գահակալութիւն
Յաջորդած է եղբորը՝ Խոսրով Դ–ին։ Գահակալած է համեմատաբար խաղաղ ժամանակաշրջանին, հաշտ ու բարեկամական յարաբերութիւններ պահպանած է ինչպէս Սասանեան Պարսկաստանի, այնպէս ալ Հռոմէական կայսրութեան հետ։ 404–էն ոչ վաղ մեկնած է Հայկական Միջագետք, հաշտարար–միջնորդի դերով կարգաւորած պարսկա-հռոմէական վէճերը։ Այնտեղ ալ ան հայ եւ ասորի մտաւորականներէն տեղեկացած է հայկական հին նշանագրերու մասին, որ կարեւոր դեր խաղցած է հայ նոր գրերու ստեղծման գործին մէջ։ Վռամշապուհը մեծապէս աջակցած է Հայոց կաթողիկոս Սահակ Պարթեւին եւ Մեսրոպ Մաշտոցին՝ հայ գիրերու ստեղծման եւ լուսաւորական ձեռնարկումներուն։ Վռամշապուհ նաեւ յաջողած է միաւորել Մեծ Հայքի երկու մասերը։
Ազգագրութիւն
Հետազօտական մեթոտներ
Դաշտային ազգագրական հետազօտութիւններուն մէջ ազգագրական մեթոտներու մէկ ամբողջական համակարգ կ՛օգտագործուի, ինչպէս օրինակ՝ դիտման, հարցազրոյցի, հարցման, հարցաթերթային մեթոտները :
Կարելի է առանձնացնել ազգագրական հետազօտութեան երեք հիմնական բաժիններ.
Հետազօտութեան ընթացակարգ
Ազգագրական հետազօտութիւնը կ՛ընթանայ նախապէս սահմանուած փուլերով։ Առաջին փուլին մէջ հետազօտական խնդիրը կը սահմանուի։ Երկրորդ փուլին մէջ հետազօտական գործիքները եւ մեթոտները կ'որոշուին։ Երրորդ փուլին մէջ արդէն սահմանուած մեթոտներով բուն հետազօտութիւնը կ'իրականացուի։ Ազգագրական հարցազրոյց ներու ժամանակ երեք տեսակի հարցեր կը տրուին՝ նկարագրական, կառուցուածքային եւ հակադիր։ Չորրորդ փուլին մէջ հաւաքուած նիւթերը եւ կատարուած դիտարկումները վերլուծութեան կ'ենթարկուին։
Վռամշապուհ
Գահակալութիւն
Ստորոգութիւն:Արշակունիներ Ստորոգութիւն:Հայոց արքաներ (արւմտ.)
Ազգագրութիւն
Արդիւնքներու վերլուծութիւն
Ազգագրական հետազօտութիւններու արդիւնքներու վերլուծութեան համար անհրաժեշտ է մանրամասնուած գրառումներ կամ սղագրութիւններ ունենալ։ Գրառումները որպէս կանոն պէտք է տեղեկութիւններ պարունակեն.
Ըստ Հ. Ուոլքոթի՝ ազգագրական հետազօտութիւնը պէտք է վերլուծութեան երեք մակարդակներէ անցնի.
Միջգիտական շրջան
Թերեւս Հին Եգիպտոս ի մէջ գոյութիւն ունէին ազգագրական հետազօտութիւններ, որոնց մէջ դրացի ազգերը կը նկարագրուէին։ Աւելի ուշ դիտարկումներ ի յայտ կու գան Միջագետքէն եւ վաղ աստուածաշնչեան թեքստերու հետազօտութիւններ :
Ազգագրական հարուստ տեղեկութիւններ կը ստանանք Հռոմէական կայսրութեան ժամանակաշրջանէն. Ստրապոն, Դեմոկրիտ, Հիփոկրատ, որ ազգերու տարբերութիւնները կը նկարագրեն՝ պայմանաւորուած աշխարհագրական տարածքով։
Շատ կարեւոր աշխատանք կատարած է Յուլիոս Կեսար ը, ինչպէս օրինակ՝ Գալլական պատերազմի մասին գրառումներու մէջ զօրավարը, դիտարկելով կելտերի ռազմական երկբայականութիւնը, գերմանական ցեղերու հետ կը համեմատէ :
Ազգագրական հարուստ նիւթ հաւաքագրած է հռոմէացի պատմաբան Կոռնելիոս Տացիտը։ Արդէն իր վաղ աշխատանքներուն մէջ ան կը փորձէ համակարգել տեսածը՝ օրինակ՝ ե՞րբ, ուրկէ՞ ծագած են Անգլիոյ ժողովուրդները, ինչո՞վ կը բացատրուի անոնց պատմա-ազգագրական բազմազանութիւնը։ Առաւելապէս կարեւոր է «Գերմանացիներու ծագման եւ Գերմանիոյ տեղադրութեան մասին» աշխատութիւնը :
Հռոմէական կայսրութեան անկումէն (476) ետք Բիւզանդիոն ը գիտութեան կեդրոն կը դառնայ։ Այս շրջանը այնպիսի հեղինակներով յայտնի է, որոնցմէ են Պրոկոպիոս Կեսարացի ն, որ բաւական տեղեկութիւններ հաղորդած է սլաւոններ ու մասին՝ նկարագրելով անոնց մշակոյթը, արտաքին տեսքը, կենցաղը, Աննա Կոմնինը եւ այլք:
Գրականութիւն
* Ստորոգութիւն:Էթնոգենեզ
Հատած քսանանիստ
Երկրաչափութեան մէջ, հատած քսանանիստը ուռուցիկ բազմանկիւն մըն է:
Նկարագրութիւն
Հատած քսանանիստն ունի 12 ուղղաձեւ հինգանկիւնի եւ 20 ուղղաձեւ վեցանկիւնի նիստ, 60 գագաթ եւ 90 կող: Սա բազմանիստը կը նմանի ոտնախաղի գնդակին, իր ճերմակ վեցանկիւնիներով եւ սեւ հինգանկիւնիներով: Երկրահաշուական գմբէթները, ինչպէս Պուքմինսթըր Ֆուլլերինն է, նմանապէս սա կառուցուացքին է նման:
Area and volume
Կողի a երկարութեան պարագային՝
Ստորոգութիւն:Երկրաչափական մարմիններ
Շախմատի Միջազգային Օր
Շախմատի միջազգային օր (անգլ.՝ International Chess Day), շախմատին նուիրուած ամէնամեայ միջազգային տօն։ Այն կը նշուի 20 Յուլիսին՝ ՖԻԴԷ-ի հիմնադրման օրը ։
352 (թիւ)
352 (երեք հարիւր յիսուներկու) զոյգ եռանիշ բնական թիւ է 351-ի եւ 353-ի միջեւ
Շախմատի Միջազգային Օր
Պատմութիւն եւ տօնում
Շախմատի միջազգային օրը կը տօնուի 1966-էն։ Տօնի ստեղծման գաղափարը առաջացած է Շախմատի միջազգային դաշնութեան (ՖԻԴԷ) մօտ, որ հիմնադրուած է 20 Յուլիս 1924-ին Փարիզի մէջ ։ Ըստ ՖԻԴԷ-ի տուեալներուն՝ 2012-ին աշխարհի մէջ կը հաշուէ 605 միլիոն մեծահասակ, որոնք անընդհատ շախմատ կը խաղան ։
Տօնը կը նշուի 178 երկիրներու մէջ։ Այս օրը տեղի կ՚ունենան տարբեր թեմատիկ մրցութիւններ ։ Միաժամանակեայ խաղեր տեղի կ՚ունենան նոյնիսկ բանտերու մէջ ։
20 Յուլիս 2004-ին Քրեմլի մէջ աշխարհի ախոյեան Անատոլի Քարբովը միաժամանակեայ խաղեր ունեցած է։ Ան խաղցած է պատգամաւոր Վլատիմիր Ժիրինովսքիի հետ։ Անոնք խաղցած էին 150,000 ամերիկեան տոլար արժողութեամբ խաղաքարերով ։
Քրիսթինա Թրիվուլզիօ Պելկիոճոզօ
Քրիսթինա Թրիվուլզիօ Պելկիոճոզօ (իտալ.՝ Cristina Trivulzio Belgiojoso, 28 Յունիս 1808 , Լոմպարտիա - 5 Յուլիս 1871   , Միլան, Իտալիոյ թագաւորութիւն), իտալացի իշխանուհի, գրող, լրագրող, Աւստրիական կայսրութիւնէն Իտալիոյ անկախացման պայքարի նշանաւոր մասնակից:
Կենսագրութիւն
Քրիսթինա Թրիվուլզիոյի մարքիզ Ճերոնիմօ Իսիտորոյի դուստրն է: Ան դաստիարակուած է վանքի մէջ, իսկ 1824-ին ամուսնացած է իշխան Էմիլիօ Պարպիանօ Պելկիոճոզոյի հետ: Ամուսնութիւնէն շատ ժամանակ չանցած ամուսինին անհաւատարմութեան պատճառով անոնք բաժանուած են, բայց պաշտօնապէս մնացած են ամուսնութեան մէջ եւ պահպանած լաւ յարաբերութիւններ: Ամուսինէն բաժանուեէն ետք իշխանուհին զբաղուած է քաղաքականութեամբ եւ դարձած քարպոնարներու հովանաւոր:
Երբ 1830-ին Ռոմանիոյ մէջ տեղի ունեցող խռուութիւնները ապարդիւն անցած են, Քրիսթինան մեկնած է Փարիզ, որտեղ 1843-ին հիմադրած է «Gazetta italiana» թերթը, իսկ 1845-ին՝ «Ausonia» օրաթերթը, բացի այդ, յօդուածներ գրած էլ «Constitutionnel» եւ «Democratie pacifique» թերթերու համար: Ան ֆրանսերէն թարգմանած է Ճամբատիստա Վիկոյի «Scienza nova» ստեղծագործութիւնը եւ հրատարակած անստորագիր «Essai sur la formation du dogme catholique» աշխատանքը (Փարիզ, 1846): Երբ Պիոս IX-ն արթնացաց է իտալացի հայրենասէրներու յոյսերը, իշխանուհին շտապած է վերադառնալ հայրենիք, ժամանելով այնտեղ՝ ամէնուր անկախութեան պայքարի կոչ ըրած է:
1848 թուականին Միլանում յեղափոխութիւն բռնկուելուց յետոյ իշխանուհին իր հաշուին ձեւաւորել է կամաւորների մի ջոկատ եւ անոնց հետ գնացել Լիւոռնոյ, որպէսզի այդտեղից էլ շարժուի դէպի Մանտովայ՝ պիեմօտական ճամբար: 1848 թուականի օգօստոսի 6-ին աւստրիացիները վերցրել են Միլանը, որին հետեւել է իշխանուհու արտաքսումն ու կալուածքների բռնագրաւումը, սակայն նա շարունակել է Փարիզում եւ Թուրինում աշխատել ի շահ Իտալիայի:
1859-ին վերջապէս կատարուած է իշխանուհիին հայրենասիրական ցանկութիւնը: Թուրինի կառավարութեան հետ համաձայնութեան գալով՝ ան շրջած է ամբողջ Իտալիայով եւ բոլոր քաղաքներուն մէջ տարածած Կավուրի ծրագիրները: Վիլլաֆրանկեան զինադադարի կնքումէն ետք Քրիսթինան Միլանի մէջ հիմնադրած է «Italia» ամսագիրը, որու հետ յետագային տեղափոխուած է Թուրին, նոյն ձեւով ան նպաստած է Միլանի «Perseveranza» թերթի ստեղծման:
Քրիսթինա Թրիվուլզիօ Պելկիոճոզօ մահացած է 1871-ին Միլանի մէջ:
Ուէյն Ռունի
Ուէյն Մարք Ռունի, անգլիացի ֆութպոլիստ, որ կը խաղայ «Մանչեսթըր Իւնայթըտ» ակումբէն եւ Անգլիոյ ֆութպոլի ազգային հաւաքականին մէջ որպէս յարձակող։ Մէկէ աւելի ճանաչուած է անգլիական ֆութպոլի իր սերունդի լաւագոյն ֆութպոլիստ       :
10 տարեկանէն յաճախած է Էվերթոնի մանկապատանեկական ակադէմիա, իսկ 2002 թուականն իր նշած է «իրիսոկներու» հիմնական կազմին մէջ։ Մասնակցելով 2 տարի մերսիսայդցիներու հիմնական կազմին մէջ՝ 2004 թուական ամրան 25,6 միլիոն ֆոնտով կը տեղափոխուի Մանչեսթըր Իւնայթըտ: Այդ տարի ան կը ստանայ «Ուազզա» մականունը : Այդ ժամանակէն ի վեր ան յաղթած է Բրիմիոր Լիկայի 5 յաղթական տիտղոս, Յաղթականներու լիկան եւ 2 անգամ նուաճած է ֆութպոլային առաջնութեան բաժակը։ Նաեւ դարձած է ՊՖԱ-ի վարկածով տարուան լաւագոյն խաղացող, իսկ 2010 թուականն՝ տարուան լաւագոյն ֆութպոլիստ։ Մանչեսթըր Իւնայթըտի կազմին մէջ հարուածած 237 կոլերով կը համարուի ակումբի պատմութեան լաւագոյն ռմբարկուներէն երրորդը։
2003 թուականն սկսաւ խաղալ Անգլիոյ հաւաքականի կազմին մէջ։ Կը համարուի ամենաերիտասարդ խաղացողը, որ խաղի մը մասնակցելով կոլ հարուածած է Անգլիոյ հաւաքականի կազմին մէջ։ 2 անգամ խաղացած է Եւրոպայի առաջնութեան մէջ եւ 3 անգամ աշխարհի առաջնութեան մէջ։ Կը համարուի Անգլիոյ ֆութպոլի հաւաքականի պատմութեան լաւագոյն ռմբարկուն։ Հաւաքականի կազմին մէջ ստացած է երկու կարմիր քարտ, որ մրցանիշի չափ է։ Այդպիսի մրցանիշ սահմանած է նաեւ Դաւիթ Պեքամ :
2010 թուական Հոկտեմբերին գլխաւորեց աշխարհի ամենաբարձր վարձատրող ֆութպոլիստներու ցանկը (ան շաբթական կը ստանար 250 հազար ֆոնտ սդերլինկ) : Ներկայ պահին աշխարհի ամենաբարձր վարձատրող 5 ֆութպոլիստներէն մէկն է. անոր տարեկան եկամուտը կը կազմէ 17 միլիոն ֆոնտ սդերլինկ, ներառեալ հովանաւորներու հետ պայմանագրերէն ստացած եկամուտը : 2013 թուականն Ռունին ճանաչուած է Անգլիոյ ամենահարուստ ֆութպոլիստը՝ իր աշխուժութեամբ ունենալով 45 միլիոն ֆոնտ :
Կանուխ տարիներ
Ռունին ծնած եւ մեծացած է Քրոքսդեդի մէջ, որ կը գտնուի Լիւրփուլի շրջանին մէջ։ Ծնողներէն հայրը՝ Թոմաս Ուէյն Ռունին, կը զբաղէր զանազան աշխատանքներով, իսկ մայրը՝ Ժանետտ Մերի Ռունին, տնային տնտեսուհի էր (երբ օրիորդ էր անոր կ՛ըսէր Մորրի) : Ռունիի ընտանիքը ուներ իռլանտական ծագում եւ կը բնակէր Քաթոլիկներու շրջապատին մէջ  : Ուէյնը տան առաջնեկն էր։ Ան ունի 2 փոքր եղբայր՝ Կրեմը եւ Ճոնը : Երեք եղբայրները սովորած են Քրոքսդեդի մէջ գտնուող Դելասալսկոմ Քաթոլիկական քոլէճին մէջ : Ռունիի ծնողները երկրպագած են Էվերթոնին, եւ ինքը՝ Ուէյնը մանկութեան ժամանակ նոյնպէս երկրպագած է այդ ակումբին : Երիտասարդութեան ժամանակ անոր «ֆութպոլային հերոսը» եղած է շոդլանտացի յարձակող Տանքա Ֆերգիւսոնը :
Էվերթոնի հիմնական կազմը
2002 թուական ապրիլ 20-ին, 16-ամեա Ռունին առաջին անգամ հայտնուեցաւ Էվերթոնի կազմին մէջ՝ մասնակցելով Բրիմիոր Լիկայի շրջանակներուն մէջ կայացած Սաուտէմքտոնի դէմ խաղին, բայց ան ամբողջ խաղը անցուց պահեստայիներու նստարանին վրայ : 2002 թուական ամրան ան Էվերթոնի հիմնական կազմին հետ մեկնեցաւ Աւստրիա՝ նախաշրջանական պատրաստութեան համար։ իւլիս 15-ին Ռունին «իրիսոկներու» հիմնական կազմին մէջ իր առաջին կոլը հարուածեց Պրուկի դէմ ընկերական խաղին, իսկ յաջորդ խաղին՝ Վայցի դէմ հեթ-թրիք ձեւակերպեց : Մինչ մրցաշրջանային ընկերական խաղերու ընթացքին ան հարուածեց 8 կոլ : 2002 թուական օգոստոս 17-ին «իրիսոկներու» կազմին մէջ իր դեկնածուն նշեց պաշտօնական խաղին մէջ՝ խաղադաշտ դուրս գալով Թոթենհեմի դէմ խաղին : Հոկտեմբեր 2-ին Ֆութպոլային Լիկայի բաժակի շրջանակներուն խաղացած Ռեքսեմի դէմ խաղին երկու անգամը ձեւակերպեց : Այսպես շարունակելով Ռունին դարձաւ Էվերթոնի պատմութեան ամենաերիտասարդ կոլահարը՝ անցնելով Տոմմի Լոուդոնայի մրցանիշը : Հոկտեմբեր 19-ին Արսենալի դէմ խաղին Ռունին հեռահար կոլ հարուածեց, որ յաղթանակ բերաւ խումբին , որու պատճառով ընդհատուեցաւ «կանոնիռովներու» 30 յաղթական խաղերու շարքը Բրիմիոր Լիկայի մէջ : Բացի այդ Ռունին դարձաւ Բրիմիոր Լիկայի պատմութեան ամենաերիտասարդ կոլահարը (ան այդ ժամանակ 16 տարեկան 360 օրական էր), այս մրցանիշը աւելի կանուխ սահմանած էր Միլներ Ճեյմսոնը, իսկ յետոյ կրկնած էր ճեյմսոն Վոնը : Նոյեմբեր 3-ին Ռունին Լիտսոմի դէմ խաղին հարուածեց միակ կոլը, ուր Էվերթոնը յաղթեց 1-0 հաշիւով :
2003/04 մրցաշրջաններուն Ռունին իր առաջին կոլը հարուածած է օգոստոս 26-ին՝ Չարթլոնի դարպասին, անկէ ետք մօտ 4 ամիս չէր կրցած կոլ հարուածել։ Դեկտեմբեր 13-ին Բրիմիոր Լիկայի 16-րդ շրջագայութեան շրջանակներուն, Բորդսմուդայի դէմ խաղին Էվերթոնը 1-0 հաշիւով պարտուեցաւ, Ռունիի փոխարինման դուրս գալէն ետք Լի Քարսլին հաւասարեցուց հաշիւը, այնուհետեւ ինքը՝ Ուէյնը, իրիսոկներուն յաղթանակ պարգեւեց։ Խաղը այդպէս ալ աւարտեցաւ 2-1 հաշիւով՝ յաղթանակ Էվերթոնի։ Երկրորդ խաղակէսին տեղի ունեցաւ ընդհարում Ռունիի եւ Սթիւ Սդոունի միջեւ, որմէ ետք մրցաւարը զգուշացրեց անոնց։ Երկուսն ալ ստացան դեղին քարտ։ Անկէ ետք Ռունին կրկին խաղադաշտին մէջ էր : Դեկտեմբեր 20-ին Լեստեր Սիթիի դէմ խաղին Ռունին փոխարինման դուրս գալէն ետք կրկին կոլ հարուածեց : 2003 թուական դեկտեմբեր 28-ին Ուէյնը առաջնութեան մէջ մասնակցեցաւ իր 50-րդ խաղը Պիրմիկեմայի դէմ՝ աչքի ընկնելով յաղթական կոլով : 2004 թուական փետրուար 21-ին Ռունին Բրիմիոր Լիկայի շրջանակներուն՝ Սաուտհեմպփտոնի դէմ խաղին առաջին անգամ «երկու անգամը» ձեւակերպեց : Մարտ 13-ին Բորդսմդոնի դէմ խաղին 78-րդ վարկեանին Դոմաշա Ռադզինսկի փոխանցումէ ետք յաղթական կոլ հարուածեց , իսկ մէկ շաբաթ ետք կրկին աչքի ինկաւ Լեստեր Սիթիի դէմ խաղին, կրկին հրաշալի փոխանցումէ ետք : Ապրիլ 13-ին Լիտս Իւնայթըդի դէմ խաղին Ուէյնը 18 մեթր հեռաւորութենէ՝ հեռահար հարուածով հարուածեց մրցաշրջանին իր վերջին կոլը : Ամբողջ 2003/04 մրցաշրջանին Ռունին 40 խաղերուն հարուածեց 9 կոլ, իսկ Էվերթոնը մրցաշրջանը աւարտեց 17-րդ հորիզոնականով :
Փոխանցումներ
Եւրոպայի առաջնութեան ժամանակ Ուէյնի յաջող ելոյթն առաջացուց մեծ իրարանցում, եւ Էվերթոնը հայտարարեց, որ Ռունիին պատրաստ չէ վաճառուիլ 50 միլիոն ֆոնտստերլինգէն պակաս գինով : Ակումբը Ուէյնի առաջարկեց շաբթական 50 հազար ֆոնտ, սակայն Ռունին հրաժարեց այդ առաջարկը : Նիւքասլի եւ Մանչեսթըր Իւնայթըտի միջեւ սկսաւ պայքար, թէ որ կազմն պիտի ստանայ Ռունիին։ Նիւքասլը 20 միլիոն ֆոնտ առաջարկեց Ռունիի համար, սակայն «մերսիդականներու» ակումբը հրաժարեց : Անոնցմէ ետք Ռունին նոր առաջարկներու սպասեց : 2004 թուական օգոստոս 31-ին Ուէյն Ռունին պաշտօնապէս տեղափոխուեցաւ Մանչեսթըր Իւնայթըտ: Փոխանցումը կազմեց 20 միլիոն ֆոնտ (27 միլիոն առաւելներուն միասին)։ Փոխանցումը աւարտեցաւ փոխանցումային պատուհանի փակումէն քանի մը ժամ առաջ :
Ռունիի փոխանցումը իր արժողութեամբ կը մնայ երրորդը Մեծ Պրիդանիոյ պատմութեան մէջ։ Ռունիի փոխանցումը խաղացողի համար մրցանիշային էր մինչ 20 տարեկաններու խումբին մէջ :
2004/05 մրցաշրջան
Մանչեսթըր Իւնայթըտի մէջ Ռունին ստացած է 8 համարը : Ան իր դեկնածուն նշած է 2004 թուական սեբտեմբեր 28-ին, Յաղթականներու Լիկայի խմբային պուլին մէջ մասնակցած թրքական Ֆեներբախչէի դէմ խաղին։ Այդ խաղին մէջ Ուէյնը ձեւակերպեց հեթ-թրիք եւ կատարեց մէկ կոլային փոխանցում (խաղը աւարտեցաւ Մանչեսթըրի յաղթանակով՝ 6-2 հաշիւով) : Ռունին դարձաւ Յաղթականներու Լիկայի մէջ ամենաերիտասարդ հեթ-թրիք ձեւակերպողը (ան 18 տարեկան 335 օրական էր) : Բացի այդ, Ռունին դարձաւ Մանչեսթըրի պատմութեան երկրորդ ֆութպոլիստը, որուն յաջողած է իր դեկնածական խաղին հեթ-թրիկ ձեւակերպած (Չարլի Սեկարայէն ետք, որ ձեւակերպած է 1905 թուականն Պրիսթոլ Սիթիի դէմ խաղին) : Հոկտեմբեր 24-ին Արսենալի դէմ պատմական խաղին Ռունին 11 մեթրանոց վաստակեց, որոգն օգնեց Ռուտ վան Նիստելռոյը, իսկ այնուհետեւ ինքը կոլ հարուածեց խաղի ժամանակ։ Մանչեսթըր Իւնայթըտ այդ խաղին յաղթեց 2-0 հաշիւով եւ ընդհատեց Բրիմիոր Լիկայի մէջ Արսենալի յաղթանակներու շարքը : Նոյեմբեր 14-ին, Նիւքասլի դէմ արտագնայ խաղին Ուէյնը «երկու անգամը» ձեւակերպեց : 2005 թուական Յունուար 15-ին, Ռունին Լիւերբուլի դէմ խաղին «կարմիր սատանաներուն» յաղթանակ պարգեւեց, կոլը հարուածեց հեռահար հարուածով Էժի Տուտէքի պաշտպանած դարպասին : Փետրուար 26-ին, Բորդսմուդոմի դէմ խաղին Ուէյնը «երկու անգամը» ձեւակերպեց, խաղը աւարտեցաւ 2-1 հաշիւով՝ Իւնայթըտի յաղթանակով : Ապրիլ 24-ին, Օլդ Դրաֆֆորտ մարզադաշտին մէջ կայացած Նիւքասլի դէմ խաղին Ռունին հեռահար հարուածով կոլ հարուածեց, յաղորդավարը այդ կոլը անուանեց «հիանալի»  :
Մանչեսթըր Իւնայթըտի համար 2004/2005 մրցաշրջանը ընդհանուր առնամբ անյաջող էր. Բրիմիոր Լիկայի մէջ խումբը գրաւեց 3-րդ հորիզոնականը, ֆութպոլային առաջնութեան Բաժակի կիսաեզրափակչին պարտուեցաւ Չելսիին, Յաղթականներու Լիկային մէջ դուրս մնաց փլէյ-օֆֆի առաջին խաղին (պարտուեցաւ Միլանին դէմ), իսկ Անգլիոյ բաժակին մէջ 11 մեթրանոցներով պարտուեցաւ Արսենալին դէմ : Այդ մրցաշրջանին Ռունին դարձաւ ակումբի լաւագոյն ռմբարկուն, հարուածեց 11 կոլ Բրիմիոր Լիկային մէջ եւ 17 կոլ բոլոր առաջնութիւններուն մէջ միասին, նաեւ ՊՖԱ-ի վարկածով ճանաչուեցաւ լաւագոյն ամենաերիտասարդ խաղացողը։
2005/06 մրցաշրջան
2005/2006 մրցաշրջաններուն Ռունին իր առաջին կոլը հարուածեց Բրիմիոր Լիկայի առաջին շրջագայութեան մէջ, Կուտիսոն Փարքի մէջ՝ Էվերթոնի դէմ խաղին : 2005 թուական սեբտեմբեր 14-ին, Յաղթականներու լիկայի խմբային պուլի առաջին խաղին՝ Սպանական Վիլյառեալի դէմ խաղին Ռունին ծաղրող ծափահարութիւններու համար կարմիր քարտ ստացաւ, որմէ առաջ դեղին քարտ ստացած էր : Մանչեսթըր Իւնայթըտը յաղջողութեամբ մտաւ Ֆութպոլային առաջնութեան Բաժակ, եւ 2006 թուական փետրուար 26-ին, Ուիգանոմի դէմ խաղին ճանաչուեցաւ խաղին լաւագոյն ֆութպոլիստը։ Այդ խաղին Ռունին «երկու անգամը» ձեւակերպեց եւ ճանաչուեցաւ խաղին լաւագոյն ֆութպոլիստը։ Իւնայթըտը յաղթեց 4-0 հաշիւով, եւ Ռունին մասնագիտական գործի ասպարէզին մէջ ստացաւ առաջին մետալը : Ֆութպոլային առաջնութեան Բաժակին մէջ նուաճած մետալը միակն էր մրցաշրջանին Իւնայթըտի համար։ Բրիմիոր Լիկայի առաջնութիւնը կրկին յաղթեց Լոնտոնի Չելսին, իսկ Մանչեսթըր Իւնայթըտը գրաւեց 2-րդ հորիզոնականը։ Անգլիոյ Բաժակի 5-րդ մրցավէճին Իւնայթըտը պարտուեցաւ Լիւերբուլին, իսկ Յաղթականներու լիկաիւմ վերջին 11 տարիներու ընթացքին առաջին անգամ չի կրցաւ դուրս գալ խմբային պուլէն : Այդ մրցաշրջանին Ռունին Մանչեսթըր Իւնայթըտի կազմին մէջ հարուածեց 16 կոլ, իսկ բոլոր շրջագաիւթիւններու՝ 19 կոլ։
2006/07 մրցաշրջան
Բրիմիոր Լիկայի առաջին շրջագայութեան մէջ Ռունին Ֆուլհեմի դարպասին 2 կոլ հարուածեց, որ կը խաղար Օլտ Դրաֆֆորտի մէջ (աւարտեցաւ 5-1 հաշիւով յաղթանակ ՄՅ-ի) : Անկէ ետք ան 10 խաղ անընդմէջ չի կրցաւ կոլ հարուածել (չի հաշուած հաւաքականի կազմին մէջ մասնակցած խաղերը) եւ միայն հոկտեմբեր 28-ին Պոլդոնայի դէմ խաղին ան կրցաւ աչքի ինալ, ուր ան հեթ-թրիք ձեւակերպեց : Նոյեմբեր 18-ին Շեֆիլդ Իւնայթըտի դէմ արտագնայ խաղին «կարմիր սատանաները» կը պարտուէին 1-0 հաշիւով, բայց Ռունիի 2 կոլերուն շնորհիւ յաղթեցին 2-1 հաշիւով : Անգլիոյ Բաժակին մէջ Բորդսմուտայի դէմ խաղին, դուրս եկաւ փոխարինման, հարուածեց Դաւիթ Ճեյմսի պաշտպանած դարպասը, ընդ որմէ մէկ կոլը 23 մեթրէն էր : 2007 թուական մարտ 17-ին Ուէյնը կրկին աչքի ինկաւ Պոլդոնայի դէմ խաղին, ձեւակերպեց «երկու անգամը», իսկ Իւնայթըտը յաղթեց 4-0 հաշիւով : 2007 թուական ապրիլ 4-ին Ռունին Յաղթականներու լիկայի 1/4-ին մէջ՝ Ռոմայի դէմ արտագնայ խաղին Ռունին շատ կարեւոր կոլ հարուածեց (Իւնայթըտը պարտուեցաւ 2-1 հաշիւով). ան կրկին աչքի ինկաւ պատասխան խաղին, որ կը խաղար Օլդ Դրաֆֆորտի մէջ, ուր Մանչեսթըր Իւնայթըտը յաղթեց 7-1 հաշիւով : Յաղթականներու լիկայի կիսաեզրափակչի առաջին խաղին՝ Օլդ Դրաֆֆորտի մէջ, Միլանի դէմ Ռունին 2 կոլ հարուածեց, իսկ Իւնայթըտը յաղթեց 3-2 հաշիւով : Սակայն Սան Սիրոի մէջ, պատասխան խաղին Միլանը յաղթեց 3-0 հաշիւով՝ Մանչեսթըր Իւնայթըտին դուրս մղելով Յաղթականներու լիկայէն: Անգլիոյ Բաժակի եզրափակչին Իւնայթըտը Չելսիին պարտուեցաւ 1-0 հաշիւով, սակայն առաջնութեան մէջ գրաւեց առաջին հորիզոնականը՝ Չելսիէն առաջ անցնելով 6 միաւորներով : 2006/07 մրցաշրջաններու արդիւնքին Ռունին բոլոր շրջագաիւթիւններուն մէջ հարուածեց 23 կոլ, որքան հարուածած էր իր խմբակից Քրիսթիանո Ռոնալտոն:
2007/08 մրցաշրջան
2007 թուական Յունիս 30-ին դարձաւ հետաքրքիր, Ռունին պէտք է վերցներ 10 համարը, որ նախկին կը գրաւէր նետըրլանտացի յարձակող Ռուտ վան Նիստելռոյը (Նիստելռոյը տեղափոխուեցաւ Ռեալ Մատրիտ: Ուէյնը պաշտօնապէս ստացաւ 10 համարը, որ անոր փոխանցեց Իւնայթըտի եւ Շոտլանդիոյ հաւաքականի նախկին խաղացող Տենիս Լոոյը :
2007 թուական օգոստոս 12-ին՝ 2007/08 մրցաշրջանի առաջին խաղին՝ Ռեդինգի դէմ, Ռունիի ոտքը կտրուեցաւ (խաղը ավարտվեց 0:0) : Կը սպասուէր, որ Ուէյնը բաց կը ձգէ 2 ամիս։ Բայց օգոստոս 26-ին Ալեքս Ֆերկիւսոնը հայտարարեց, որ Ռունին կրնայ խաղադաշտ մտնալ 3 օրէն :
Հոկտեմբեր 2-ին Ուէյն Ռունին վնասուելէ ետք խաղադաշտ վերադարձաւ Յաղթականներու Լիկայի Ռոմայի դէմ խաղին, ուր կոլ հարուածեց։ Իւնայթըտը այս հանդիպումը յաղթեց 1-0 հաշիւով : Չորս օր անց Ուէյնը Բրիմիոր Լիկայի 2007/08 մրցաշրջանին հարուածեց իր առաջին կոլը, աւարտեց Ուիկանայի կրոհը Օլդ Դրաֆֆորտի մէջ, կատարեց ճիշտ հարուած դէպի Գրիս Գիրգլանտի պաշտպանած դարպասը։ Այդ դարձաւ այդ հանդիպման Իւնյաթըտի 4-րդ կոլը, որ աւարտեցաւ 4-0 հաշիւով : Հոկտեմբեր 20-ին Ռունին Վիլլա Բարկի մէջ՝ Ասթոն Վիլլայի դէմ խաղին Ռունին «երկու անգամը» հեղինակեց, որ աւարտեցաւ «կարմիր սատանաներու» յաղթանակով (աւարտեցաւ 4-1 հաշիւով) : Նոյեմբեր 9-ին Ռունին մարզման ժամանակ վնասուեցաւ, որուն պատճառով բաց ձգեց Քորուաթիոյ, Պլեքպերնի, Պոլթոնի եւ Սբորդինկի դէմ խաղերը։ Կը սպասուէր, որ Ռունին բաց կը ձգէ չորս շաբաթ, բայց վերականգնուեցաւ աւելի շուտ եւ մարզումներուն վերադարձաւ 2 շաբաթէն : Ան խաղադաշտ վերադարձաւ Դեկտեմբեր 3-ին Ֆուլհեմի դէմ խաղին, խաղալով 70 վարկեան : Ռունին մրցաշրջանին հարուածեց 18 կոլ (անոնցմէ 12-ն Բրիմիոր Լիկային մէջ), ներառեալ Փետրուար 23-ին Նիւքասլի դարպասին հեղինակած «երկու անգամ»ը եւ 2008 թուական մարտ 29-ին Ասթոն Վիլլաին հարուածած կոլը : Մայիս 11-ին Ուէյնը յաղթեց իր գործի ասպարէզին Բրիմիոր Լիկային մէջ երկրորդ մրցանակը, երբ Իւնայթըտը առաջնութեան վերջին յաղթեց Ուիգանին արտագնայ խաղին : 2008 թուական մայիս 21-ին Ռունին խաղացաւ Յաղթականներու Լիկայի եզրափակչին, ուր Մանչեսթըր Իւնայթըտը խաղացաւ Չելսիի հետ, արդիւնքին մէջ հեղինակեցին 11 մեթրանոցներ եւ յաղթեցին «կարմիր սատանաները»: Ռունին յաղթեց իր առաջին մետալը ՅԼ-ին մէջ :
2008/09 մրցաշրջան
Իր առաջին կոլը 2008/09 մրցաշրջանին Ռունին հարուածեց 2008 թուական սեբտեմբեր 27-ին Բրիմիոր լիկայի 5-րդ շրջագայութեան՝ Պոլթոն Ուոնտերսի դարպասը : Հոկտեմբեր 4-ին Իւուդ Բարքի մէջ Պլեքպերնի դէմ արտագնայ խաղին Ռունին դարձաւ ամենաերիտասարդ ֆութպոլիստը Բրիմիոր լիկային՝ խաղալով 200-րդ խաղը առաջնութեան մէջ : Նոյեմբեր 30-ին Մանչեսթըր տերպիի մէջ Ռունին իր ակումբին յաղթանակ բերաւ, հարուածելով միակ կոլը Ճօ Հարտի դարպասը։ Այդ Ուէյնի 100-րդ կոլն էր մասնագիտական գործի ասպարէզին ակումբային մակարդակին մէջ : 2009 թուական Յունուար 14-ին, 54-րդ վայրկեանին Ռունին Ուիկանի դարպասը կոլ հարուածեց, բայց արդեն 8-րդ վարկեանին փոխարինման դուրս ելաւ վնասուածքի պատճառով : Ռունին վնասվածքի պատճառով չի խաղցաւ 3 շաբաթ, չի խաղցաւ բաժակին 2 խաղերը եւ Բրիմիոր լիկայի 4 խաղ։ Ան խաղադաշտ վերադարձաւ փետրուար 18-ին՝ Ֆուլհեմի դէմ խաղին, փոխարինման դուրս ելաւ երկրորդ խաղակէսին Տիմիդրա Պերպատովի փոխարէն։ Խաղադաշտ մտնելէ 2 վարկեան ետք ան աչքի կ՛իյնայ Մարք Շուարցէրի դարպասը գրաւելով, խաղը աւարտուեցաւ 3-0 յաղթանակ «կարմիր սատանաներուն» : 2009 թուական ապրիլ 25-ին Մանչեսթըր Իւնայթըտը Թոթենհէմին յաղթեց հինգ կոլ հարուածելով, անոնցմէ 2-ը հարուածեց Ուէյն Ռունին։ Խաղը աւարտեցաւ 5-2 հաշիւով : 2008/09 մրցաշրջանին Ռունին բոլոր շրջագաիւթիւններուն հարուածեց 20 կոլ, ներառեալ Բրիմիոր լիկայի 12 կոլերը, իսկ Մանչեսթըր Իւնայթըտը 90 միաւորով յաղթեց Բրիմիոր լիկան :
2009/10 մրցաշրջան
2009/10 մրցաշրջանին Ռունին իր առաջին կոլը հարուածեց Անգլիոյ Սուբըրբաժակի մէջ՝ 90-րդ վարկեանին։ Հիմնական ժամանակը աւարտեցաւ 2-2 հաշիւով. խաղին աւարտելէ ետք հարուածուած 11 մեթրանոցներուն Չելսին յաղթեց : 2009/10 մրցաշրջանի Բրիմիոր լիկայի առաջին շրջագայութեան մէջ՝ Պիրմինկէմ Սիթիին դէմ խաղին Ռունին հարուածեց միակ կոլը առաջին խաղին : Բրիմիոր լիկայի առաջնութեան յաջորդ խաղին Իւնայթըտը Թերֆ Մուրի մէջ՝ Պերնլի դարպասը չի կրցաւ ոչ մէկ կոլ հարուածել, պարտուելով 1-0 հաշիւով : 3 օր ետք՝ 2009 թուական օգոստոս 22-ին, Ռունին Ուիկանայի դարպասը հարուածեց իր 100-րդ եւ 101-րդ կոլերը (Մանչեսթըր Իւնայթըտի կազմին մէջ), որ աւարտեցաւ 5-0 հաշիւով :
2010 թուական ապրիլ 25-ին Ռունին ֆութպոլիստներու կողմէ ճանաչուեցաւ տարուայ լաւագոյն ֆութպոլիստը, այնուհետեւ լրագրողներու եւ երկրպագուներու կողմէ, նաեւ մտաւ Բրիմիոր լիկայի 2009/10 մրցաշրջանի խորհրդանշական խումբին մէջ։
2010-2016 մրցաշրջաններ
Ռունին 2010/11 մրցաշրջանին իր առաջին կոլը հարուածած է Օգոստոս 28-ին՝ Վեսթ հեմ Իւնայթըտի դէմ խաղին 11 մեթրանոց։ Մանչեսթըր Իւնայթըտի պաշտօնական կայքի տեղեկութեան համաձայն՝ այդ կոլը 9000-րդ ակումբի պատմութեան մէջ։
Ռունին ոտքի վնասուածքի պատճառով խոտածածկ կրցաւ դուրս գալ միայն Նոյեմբեր 20-ին՝ դուրս գալով փոխարինման Ուիկանայի դէմ խաղին : Նոյեմբեր 24-ին Ռունին Յաղթականներու Լիկայի շրջանակներուն մէջ շոդլանտական Ռէյնճըրզի դէմ խաղին առաջին իսկ վարկեանէն խաղադաշտին մէջ էր։ Այդ խաղին Ուէյնը իր ակումբին յաղթանակ բերաւ՝ խաղի վերջնամասին 11 մեթրէն հարուած կատարելով։ Խաղը աւարտեցաւ 1-0 հաշիւով : 2011 թուական Յունուար 1-ին Վեստ Բրոմուիչի դէմ խաղին Ռունին իր առաջին կոլը հարուածեց Բրիմիոր Լիկայի 2010/11 մրցաշրջանին. խաղը աւարտեցաւ 2-1 Մանչեսթըրի յաղթանակով : Խաղէն ետք Ֆերգիւսոնը ըսաւ, որ Ռունին աշխարհի լաւագոյն ֆութպոլիստներու մակարդակին հասած է :
Փետրուար 1-ին, Բրիմիոր Լիկայի 25-րդ շրջագայութեան՝ Ասթոն Վիլլայի դարպասին Ռունին «երկու անգամը» ձեւակերպեց, հարուածելով 1-ին եւ 51-րդ վարկեաններուն, իսկ «կարմիր սատանաները» յաղթեցին 3-1 հաշիւով : Այսպիսով Ռունին 2010 թուական Մարտ ն կոլ հարուածեց Օլդ Դրաֆֆորտ մարզադաշտին մէջ : Փետրուար 12-ին Բրիմիոր Լիկայի 27-րդ շրջագայութեան՝ Մանչեսթըր Սիթիի դէմ խաղին Ռունին 78-րդ վարկեանին Նանիի փոխանցումին աջակցութեան շրջադարձ կոլ հարուածեց։ Այդ կոլը հաղորդավարները անուանեցին հիանալի, կախարդական եւ ցնցող , որ յաղթական դարձաւ Իւնայթըտի համար, որոնք յաղթեցին 2-1 հաշիւով : Ինքը՝ Ուէյնը խոստովանեցաւ, որ մասնագիտական գործի ասպարէզի այս կոլը ամէնալաւն էր : Անցնելով մէկ տարի Բրիմիոր Լիկայի հետեւորդներու կողմէ այս կոլը ճանաչուեցաւ վերջին 20 տարիներու Բրիմիոր Լիկայի լաւագոյն կոլը :
Ապրիլ 2-ին, Վեսթ Հեմի դէմ դրամատիկական խաղին, ուր Իւնայթըտը առաջին խաղակէսին կը պարտուէր 0-2 հաշիւով՝ Ռունին երկրորդ խաղակէսին հեթ-թրիք ձեւակերպեց, հարուածեց տուգանային հարուաղէն, խաղի ժամանակ եւ 11 մեթրանոցէն, իսկ անոր ակումբը յաղթեց 4-2 հաշիւով : Երբ ան հարուածեց իր երրորդ կոլը՝ տեսախցիկի առջեւ հայհոյեց։ Խաղէն քանի մը ժամ ետք ան հայտարարեց, որ այդ հայհոյանքը որեւէ մեկուն ուղղուած չէր, պարզապէս չկրցաւ զսպել էմոցիաները : Ռունին ընդունեց իր մեղքը, եւ որակազրկուեցաւ երկու խաղով : ֆութպոլային ասոցացիան մերժեց բողոքարկութիւնը, եւ հայտարարեց Ռունիի երկխաղեայ որակազրկման մասին։ Ան բաց ձգեց Բրիմիոր Լիկայի մէջ Ֆուլհեմի եւ Անգլիոյ Բաժակին Մանչեսթըր Սիթիի դէմ խաղերը : Ապրիլ 6-ին Ռունին Յաղթականներու Լիկայի 1/4-րդ եզրափակչին՝ Ստեմֆորդ Բրիջում Չելսիի դէմ խաղին դարձաւ միակ կոլի հեղինակը, իսկ կոլային փոխանցումը կատարեց Ռայան Կիկցը: Իւնայթըտը այդ խաղը յաղթեց 1-0 հաշիւով : Ապրիլ 26-ին, ՉԼ-ի կիսաեզրափակչին՝ Շալքէ 04-ի դէմ խաղին Ռունին աչքի ինկաւ իր կոլով :
Բրիմիոր Լիկայի 2011/12 մրցաշրջանի առաջին շրջագայութեան՝ Վեստ Բրոմովիչի դէմ Ռունին Էշլի Յանկի փոխանցումէն ետք կոլ հարուածեց : Օգոստոս 28-ին Բրիմիոր Լիկայի երրորդ շրջագայութեան՝ Արսենալի դէմ խաղին Ռունին հեթ-թրիք ձեւակերպեց, Մանչեսթըրի կազմին մէջ (Բրիմիոր Լիկայի մէջ) հարուածելով իր 150-րդ գնդակը՝ դառնալով Բրիմիոր Լիկայի մէջ ակումբի պատմութեան լաւագոյն ռմբարկուն : Բրիմիոր Լիկայի յաջորդ շրջագայութեան՝ Ռիբոք մարզադաշտին մէջ, Ռունին կրկին հեթ-թրիք ձեւակերպեց, այս անգամ Բոլթոն Ուոնդերեսի դարպասը։ Խաղը աւարտեցաւ «ռիսակովներու» պարտութեամբ՝ 5-0 հաշիւով : Սեպտեմբեր 18-ին Չելսիի դէմ խաղին Ուէյնը հարուածեց 3-րդ կոլը, նաեւ չկրցաւ Փիթր Չեխի պաշտպանած դարպասին 11 մեթրանոցէն կոլ հարուածել։ Այդ խաղին «կարմիր սատանաները» 3-1 հաշիւով յաղթեցին : Հոկտեբեր 18-ին, ՉԼ-ի շրջանակերում՝ ռումինական Օցելուլայի հետ խաղի ժամանակ Ռունին 2 անգամ 11 մեթրանոցէն իրացրեց եւ 26 կոլով դարձաւ ռուրնիրի անգլիացի լաւագոյն ռմբարկուն : Ասկէ ետք հարձակողը մինչեւ Դեկտեմբեր 10-ը չկրցաւ կոլ հարուածել։ Միայն Բրիմիոր Լիկայի մէջ Վուլուերհեմպտոնի դէմ խաղին Ռունին Նանիի եւ Վալենսիա Անթոնիոյի փոխանցումներէն ետք «երկու անգամը» ձեւակերպեց : Դեկտեմբեր 21-ին Ֆուլհեմի դէմ խաղին՝ Ուէյնը Բրիմիոր Լիկայի մէջ խաղացաւ իր 300-րդ խաղը, մինչեւ այդ ժամանակ հարուածած է 130 կոլ :
2012 թուական Յունուար 8-ին, Անգլիոյ Բաժակի 3-րդ շրջագայութեան՝ Մանչեսթըր Սիթիի դէմ խաղին Ռունին երկու կոլ հարուածեց, որ աւարտեցաւ 3-2 հաշիւով օգուտ Մանչեսթըր Իւնայթըտի : Փետրուար 5-ին Ուէյնը Չելսիի դէմ խաղին 2 11 մեթրանոց իրացրեց, որ աւարտեցաւ 3-3 հաշիւով : Փետրուար 11-ին Բրիմիոր Լիկայի 25-րդ շրջագայութեամ՝ Լիւերբուլի դէմ խաղին Ռունին «երկու անգամը» ձեւակերպեց, իսկ Իւնայթըտը յաղթեց 2-1 հաշիւով : Մարտ 11-ին, Վեստ Բրոմուիչ Ալպիոնի դէմ խաղին Ռունին «կարմիր սատանաներուն» յաղթանակ պարգեւեց, հարուածելով 2 կոլ Բենա Ֆոստերայի դարպասը։ Այդ յաղթանակով Իւնայթըտը Բրիմիոր Լիկայի աղիւսակին բարձրացաւ առաջին հորիզոնական : Ան ուժեղ հարուած կատարեց, որ կատարեց դարպասին վրայէն անցնելով՝ դպչեցաւ Մանչեսթըր Իւնայթըտի պատանի երկրպագու Ճէյմզ Թոմասին, որ պաշտպանեց ձեռքերով։ Անկէ ետք Ռունին երկրպագուին նուիրեց իր մարզաշապիկը իր ինքնագրով :
Մրցաշրջանի արդիւմքին մէջ Մանչեսթըդ Իւնայթըտը գրաւեց 2-րդ հորիզոնականը (վերջին շրջագայութեան առաջ անցաւ Մանչեսթըր Սիթին, որ յաղթեց առաջնութիւնը), իսկ Ռունին Բրիմիոր Լիկայի լաւագոյն ռմբարկուներու ցանկին մէջ գրաւեց 2-րդ հորիզոնականը (27 կոլով)։ Ամբողջ մրցաշրջանին ան հարուածեց 35 կոլ :
2013 թուական Ապրիլ 22-ին Բրիմիոր Լիկայի շրջաններուն «կարմիր սատանաները» հանդիպեցան Վեսթ Հեմին։ Այդ խաղին Ուէյնը Մանչեսթըրի կազմին մէջ խաղացաւ իր 400-րդ խաղը։ Անկէ ետք Իւնայթըտը նուաճեց յաղթական մրցանակը, եւ Ռունին դարձաւ Անգլիոյ հնգամեայ յաղթական : 2013 թուական Մայիսին Ալեքս Ֆերկիւսոնը մամուլի մէջ հայտարարեց, որ Ռունին պահանջած է ինքզինք ներկայացնել փոխանցման պատուհանի մէջ, բայց կը մերժէ ստանալ :
2012/13 մրցաշրջանի վերջին Մանչեսթըր Իւնայթըտէն հեռացաւ Ալեքս Ֆերկրիւսոնը, իսկ ակումբի նոր մարզիչը դարձաւ Դաւիթ Մոյէզը, որ նախկին Ռունիին մարզած էր Էվերթոնի մէջ։ Չնայած անոր, որ Ուէյնը կրնար հեռանալ ակումբէն, որոշեց չհեռանալ եւ շարունակել օգնել խումբին : 2013/14 մրցաշրջանին Ռունին իր առաջին կոլը հարուածած է Սեպտեմբեր 14-ին՝ Քրիսթալ Պելասի դարպասին տուգանային հարուածէն : Սեպտեմբեր 17-ին ՉԼ-ի առաջին շրջագայութեան՝ լեւերգուզէնի Պայէրնի դէմ խաղին Ուէյնը երկու կոլ հարուածած է, Մանչեսթըր Իւնայթըտի մէջ (պաշտօնական խաղերուն) իր կոլերուն թիւը հասցնելով 200-ի : 2013 թուական Դեկտեմբեր 26-ին Հալլ Սիթիի դէմ արտագնայ խաղին՝ Մանչեսթըր Իւնայթըտը (Բրիմիոր Լիկայի մէջ) կը հարուածէ իր 150-րդ կոլը :